  Наталья Тетерина Удмуртилэн тӧроез Александр Бречалов биатлонъя «Ижевская винтовка» ӵошатсконэз улӟытыны кулэ шуыса вераз. Элькунлэн кивалтӥсез вожвылъяськонэз выль уровене поттонлэсь кулэлыксэ пусйиз. Та ӵошатсконэз улӟытон но кулэ уровене поттон данэз утён уж луэ Александр БречаловУдмуртилэн тӧроез пусйиз, та вакытэ ӵошатсконлэн нылкышноослы сӥзем люкетэз Чайковскын ортче ни, нош туэ толсуре Ижкарысь Демидов нимо спорткомплексэ воргоронъёс но егитъёс гинэ вуозы. «Ми али кенешонъёс нуиськом, но (ӵошатсконэз Чайковсклэсь — ред.) басьтэмлэсь азьвыл, дасьлыкез возьматоно. Мон оскисько, таяз арын ми сое возьматом», — шуиз Бречалов. Солэн кылъёсызъя, али Удмуртиысь Биатлонъя федерацилэн правлениезлэн кивалтӥсеныз Иван Черезовен ӵош элькун тӧрлыкъёс учкисьёсты кыскон ужпумез эскеро. Кылсярысь, биатлонэн вырыны яратӥсьёслы эстафета ортчытыны малпало. Ми спортэз яратӥсьёсты, кудъёсыз куасэн бызьылонъя Галина Кулакова нимо марафонэ пыриськыны дасясько, кыскиськом берпуметӥ нуналаз, ку спринт луоз Александр Бречалов, Удмуртилэн тӧроезТодэ вайытом, таяз арын «Ижевская винтовка» 17–23 толсуре ортчоз. Ӵошатсконэ воргоронъёс но егитъёс пыриськозы, ваньмыз 250 пала спортсменъёс, тренеръёс, сервисменъёс. Тегъёс: Спорт Биатлон Ижевскаявинтовка куасэнбызьылон АлександрБречалов  